హైదరాబాద్ సిటీ, జనవరి 31 (ఆంధ్రజ్యోతి): సినీ దర్శకుడు, నిర్మాత, నటుడు, కేంద్ర మాజీ మంత్రి దాసరి నారాయణరావు తీవ్ర అస్వస్థతకు గురయ్యారు. ఆయన రెండు మూడు రోజులుగా అనారోగ్యంతో బాధపడుతున్నారు. సోమవారం ఆరోగ్య పరిస్థితి ఆందోళనకరంగా మారడంతో దాసరిని కుటుంబసభ్యులు కిమ్స్ ఆస్పత్రికి తరలించారు. శ్వాస తీసుకోవడంలో ఇబ్బందులు తలెత్తడంతో దాసరిని ఐసీయూలో ఉంచి వెంటిలెటర్ ద్వారా చికిత్సను అందిస్తున్నారు. దాసరి మూత్రపిండాలు, ఊపిరితిత్తులు, అన్నవాహికలో ఇన్ఫెక్షన్తో బాధపడుతున్నారని వైద్యులు తెలిపారు. మూత్రపిండాలకు డయాలసిస్ చేశామని తెలిపారు. ఊపిరితిత్తుల్లో ఇన్ఫెక్షన్ను నియంత్రించడానికి మంగళవారం మధ్యాహ్నం ఆయనకు ఆపరేషన్ నిర్వహించారు. అన్నవాహిక నాళం రప్చర్ కావడంతో శస్త్రచికిత్స చేసి సరిచేసినట్లు కిమ్స్ మేనేజింగ్ డైరెక్టర్, సీఈవో డాక్టర్ బొల్లినేని భాస్కరరావు సాయంత్రం ఏర్పాటు చేసిన విలేకరుల సమావేశంలో వెల్లడించారు. అన్నవాహికలో వ్యర్థ పదార్థాలు చేరడంతో ఇన్ఫెక్షన్ ఏర్పడిందని, తొలగించే ప్రయత్నం చేస్తున్నట్లు తెలిపారు. శస్త్రచికిత్స తర్వాత చికిత్సకు సహకరిస్తున్నారని, ఆయన ఆరోగ్య విషయంలో ఆందోళన చెందాల్సిన అవసరం లేదని, రెండు, మూడు రోజుల్లో పూర్తిగా కోలుకుంటారని అన్నారు. కాగా ఆయన కుమారులు అరుణ్, ప్రభు, కూతురు హేమాలయ కుమారి ఆస్పత్రిలోనే ఉండి తండ్రి ఆరోగ్య పరిస్థితులను ఎప్పటికప్పుడు వాకబు చేస్తున్నారు.
hyderabad city, janavari 31 (aandhrajyoti): cinee darsakudu, nirmaata, natudu, kendra maji mantri dasari narayanarao teevra aswasthataku gurayyaru. aayana rendu moodu rojulugaa anaarogyamtho baadhapadutunnaaru. somavaram aarogya paristhiti aandolanakaramgaa maaradamtho daasarini kutumbasabhyulu kims aaspatriki taralinchaaru. shwasa teesukovadamlo ibbandulu talettadamto daasarini iculo unchi ventileter dwara chikitsanu andistunnaaru. dasari moothrapindaalu, oopiritittulu, annavaahikalo infectionto baadhapadutunnaarani vaidyulu telipaaru. moothrapindaalaku dialasis chesamani telipaaru. oopiritittullo infectionnu niyantrinchadaaniki mangalavaaram madhyaahnam aayanaku aperation nirvahinchaaru. annavaahika naalam rapchar kaavadamtho shastrachikitsa chesi sarichesinatlu kims managing director, seeeevo dactor bollineni bhaskararao saayantram erpaatu chesina vilekarula samavesamlo velladinchaaru. annavaahikalo vyartha padaarthaalu cheradamtho infection erpadindani, tolaginche prayatnam chestunnatlu telipaaru. shastrachikitsa tarvaata chikitsaku sahakaristunnaarani, aayana aarogya vishayamlo aandolana chendaalsina avasaram ledani, rendu, moodu rojullo puurtigaa kolukuntarani annaru. kaga aayana kumaarulu arun, prabhu, koothuru hemalaya kumari aaspatrilone undi tandri aarogya paristhitulanu eppatikappudu vaakabu chestunnaru.